****

**รายงานการวิเคราะห์ความเสี่ยงเกี่ยวกับการปฏิบัติงาน**

**ที่อาจเกิดผลประโยชน์ทับซ้อน**

**ประจำปีงบประมาณ พ.ศ.2562**

**องค์การบริหารส่วนตำบลนาโต๊ะหมิง**

**อำเภอเมืองตรัง จังหวัดตรัง**

**คำนำ**

องค์การบริหารส่วนตำบลนาโต๊ะหมิง ดำเนินการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนโดยวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนตามมาตรฐาน COSO (The Committee of Sponsoring Organizationsof the Tread way Commission) เพื่อกำหนดมาตรการสำคัญเร่งด่วนเชิงรุกในการป้องกันการทุจริตการบริหารงานที่โปร่งใสตรวจสอบได้และการแก้ไขปัญหาการกระทำผิดวินัยของเจ้าหน้าที่รัฐที่เป็นปัญหาสำคัญและพบบ่อยนอกจากนี้ยังนำความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนที่ได้นี้มากำหนดเป็นคู่มือป้องกันผลประโยชน์ทับซ้อนองค์การบริหารส่วนตำบลนาโต๊ะหมิงอีกด้วย เพื่อบรรลุเป้าหมายตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564)

องค์การบริหารส่วนตำบลนาโต๊ะหมิง

**สารบัญ**

**หน้า**

**คำนำ**

**สารบัญ**

**ส่วนที่ ๑ บทนำ**

1. หลักการและเหตุผล 4

2. วัตถุประสงค์ 6

**ส่วนที่ 2 การวิเคราะห์ความเสี่ยงด้านผลประโยชน์ทับซ้อน**

1. การวิเคราะห์ความเสี่ยงด้านผลประโยชน์ทับซ้อน 7

(Risk Assessment for Conflict of Interest)

2. การวิเคราะห์ความเสี่ยงด้านผลประโยชน์ทับซ้อน 9

(Risk Assessment for Conflict of Interest) องค์การบริหารส่วนตำบลนาโต๊ะหมิง

3. แผนจัดการความเสี่ยงป้องกันผลประโยชน์ทับซ้อน 12

**ส่วนที่ 3 ภาคผนวก**

คณะทำงานวิเคราะห์ความเสี่ยงด้านผลประโยชน์ทับซ้อน 15

**ส่วนที่ 1**

**บทนำ**

**1. หลักการและเหตุผล**

การมีผลประโยชน์ทับซ้อนถือเป็นการทุจริตคอร์รัปชั่นประเภทหนึ่ง เพราะเป็นการแสวงหา ประโยชน์ส่วนบุคคลโดยการละเมิดต่อกฎหมายหรือจริยธรรมด้วยการใช้อำนาจในตำแหน่งหน้าที่ไปแทรกแซง การใช้ดุลยพินิจในกระบวนการตัดสินใจของเจ้าหน้าที่ของรัฐ จนทำให้เกิดการละทิ้งคุณธรรมในการปฏิบัติหน้าที่สาธารณะ ขาดความเป็นอิสระ ความเป็นกลาง และความเป็นธรรม จนส่งผลกระทบต่อประโยชน์สาธารณะของส่วนรวม และทำให้ผลประโยชน์หลักขององค์กร หน่วยงาน สถาบันและสังคมต้องสูญเสียไป โดยผลประโยชน์ที่สูญเสียไปอาจอยู่ในรูปของผลประโยชน์ทางการเงิน คุณภาพการให้บริการ ความเป็นธรรมในสังคม รวมถึงคุณค่าอื่น ๆ ตลอดจนโอกาส  
ในอนาคตตั้งแต่ระดับองค์กรจนถึงระดับสังคม อย่างไรก็ตามท่ามกลางผู้ที่จงใจกระทำความผิด ยังพบผู้กระทำความผิดโดยไม่เจตนาหรือไม่มีความรู้ในเรื่องดังกล่าวอีกเป็นจำนวนมาก จนนำไปสู่การถูกกล่าวหาร้องเรียนเรื่องทุจริตหรือถูกลงโทษทางอาญา ผลประโยชน์ทับซ้อน หรือความขัดแย้งกันระหว่างผลประโยชน์ส่วนตนและผลประโยชน์ส่วนรวม (Conflict of interest : COI) เป็นประเด็นปัญหาทางการบริหารภาครัฐในปัจจุบันที่เป็นบ่อเกิดของปัญหาการทุจริตประพฤติมิชอบในระดับที่รุนแรงขึ้น และยังสะท้อนปัญหาการขาดหลักธรรมาภิบาลและเป็นอุปสรรคต่อการพัฒนาประเทศ อีกด้วย

องค์การบริหารส่วนตำบลนาโต๊ะหมิงดำเนินการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนโดยวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนตามมาตรฐาน COSO (The Committee of Sponsoring Organizations of the Tread way Commission) เป็นกรอบการวิเคราะห์ความเสี่ยงเกี่ยวกับผลประโยชน์ทับซ้อน

**การวิเคราะห์ความเสี่ยง** หมายถึง กระบวนการวิเคราะห์ความเสี่ยงที่เป็นระบบในการบริหารปัจจัยและควบคุมกระบวนการปฏิบัติงานเพื่อลดมูลเหตุของโอกาสที่จะทำให้เกิดความเสียหายจากการปฏิบัติงานที่อาจเกิดผลประโยชน์ทับซ้อน

ประเภทของความเสี่ยงแบ่งออกเป็น๔ด้านดังนี้

1. **ความเสี่ยงด้านกลยุทธ์ (Strategic Risk: S)** หมายถึง ความเสี่ยงเกี่ยวกับการบรรลุเป้าหมายและพันธกิจในภาพรวมที่เกิดจากเปลี่ยนแปลงของสถานการณ์และเหตุการณ์ภายนอกที่ส่งผลต่อกลยุทธ์ที่กำหนดไว้และการปฏิบัติตามแผนกลยุทธ์ไม่เหมาะสมรวมถึงความไม่สอดคล้องกันระหว่างนโยบายเป้าหมายกลยุทธ์โครงสร้างองค์กรภาวการณ์แข่งขันทรัพยากรและสภาพแวดล้อมอันส่งผลกระทบต่อวัตถุประสงค์หรือเป้าหมายขององค์กร

2. **ความเสี่ยงด้านการดำเนินงาน (Operational Risk: O)** เกี่ยวข้องกับประสิทธิภาพประสิทธิผลหรือผลการปฏิบัติงานโดยความเสี่ยงที่อาจเกิดขึ้นเป็นความเสี่ยงเนื่องจากระบบงานภายในขององค์กร/กระบวนการเทคโนโลยีหรือนวัตกรรมที่ใช้/บุคลากร/ความเพียงพอของข้อมูลส่งผลต่อประสิทธิภาพประสิทธิผลในการดำเนินโครงการ

3. **ความเสี่ยงด้านการเงิน (Financial Risk: F)** เป็นความเสี่ยงเกี่ยวกับการบริหารงบประมาณและการเงินเช่นการบริหารการเงินที่ไม่ถูกต้องไม่เหมาะสมทำให้ขาดประสิทธิภาพและไม่ทันต่อสถานการณ์หรือเป็นความเสี่ยงที่เกี่ยวข้องกับการเงินขององค์การเช่นการประมาณการงบประมาณไม่เพียงพอและไม่สอดคล้องกับขั้นตอนการดำเนินการเป็นต้น เนื่องจากขาดการจัดหาข้อมูลการวิเคราะห์การวางแผนการควบคุมและการจัดทำรายงาน เพื่อนำมาใช้ในการบริหารงบประมาณและการเงินดังกล่าว

4. **ความเสี่ยงด้านการปฏิบัติตามกฎหมาย/กฎระเบียบ (Compliance Risk: C)** เกี่ยวข้องกับการปฏิบัติตามกฎระเบียบต่างๆโดยความเสี่ยงที่อาจเกิดขึ้นเป็นความเสี่ยงเนื่องจากความไม่ชัดเจนความไม่ทันสมัยหรือความไม่ครอบคลุมของกฎหมายกฎระเบียบข้อบังคับต่างๆรวมถึงการทำนิติกรรมสัญญาการร่างสัญญา  
ที่ไม่ครอบคลุมการดำเนินงาน

สาเหตุของการเกิดความเสี่ยงอาจเกิดจากปัจจัยหลัก ๒ ปัจจัย คือ

**1) ปัจจัยภายใน** เช่น นโยบายของผู้บริหารความซื่อสัตย์จริยธรรมคุณภาพของบุคลากรและการ

เปลี่ยนแปลงระบบงานความเชื่อถือได้ของระบบสารสนเทศการเปลี่ยนแปลงผู้บริหารและเจ้าหน้าที่บ่อยครั้ง  
การควบคุมกำกับดูแลไม่ทั่วถึงและการไม่ปฏิบัติตามกฎหมายระเบียบหรือข้อบังคับของหน่วยงาน เป็นต้น

**2) ปัจจัยภายนอก** เช่น กฎหมายระเบียบข้อบังคับของทางราชการการเปลี่ยนแปลงทางเทคโนโลยีหรือสภาพการแข่งขันสภาวะแวดล้อมทั้งทางเศรษฐกิจและการเมือง เป็นต้น

**ผลประโยชน์ทับซ้อน** หมายถึง สภาวการณ์หรือข้อเท็จจริงที่บุคคลไม่ว่าจะเป็นนักการเมืองข้าราชการ พนักงาน หรือผู้บริหารซึ่งมีอำนาจหน้าที่เจ้าหน้าที่ของรัฐปฏิบัติหน้าที่ในตำแหน่งหน้าที่ที่บุคคลนั้นรับผิดชอบอยู่และส่งผลกระทบต่อประโยชน์ส่วนรวมซึ่งการกระทำนั้นอาจจะเกิดขึ้นอย่างรู้ตัวหรือไม่รู้ตัว  
ทั้งเจตนาและไม่เจตนาและมีรูปแบบที่หลากหลายไม่จำกัดอยู่ในรูปของตัวเงินหรือทรัพย์สินเท่านั้นแต่รวมถึงผลประโยชน์อื่นๆที่ไม่ใช่ในรูปตัวเงินหรือทรัพย์สินก็ได้อาทิการแต่งตั้งพรรคพวกเข้าไปดำรงตำแหน่งในองค์กรต่างๆทั้งในหน่วยงานราชการรัฐวิสาหกิจและบริษัทจำกัดหรือการที่บุคคลผู้มีอำนาจหน้าที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบส่งผลให้บุคคลนั้นขาดการตัดสินใจที่เที่ยงธรรมเนื่องจากยึดผลประโยชน์ส่วนตนเป็นหลักผลเสียจึงเกิดขึ้นกับประเทศชาติการกระทำแบบนี้เป็นการกระทำที่ผิดทางจริยธรรมและจรรยาบรรณ

**การวิเคราะห์ความเสี่ยงเกี่ยวกับผลประโยชน์ทับซ้อน** จึงหมายถึง กระบวนการวิเคราะห์  
ความเสี่ยงที่เป็นระบบในการบริหารปัจจัยและควบคุมกระบวนการปฏิบัติงานเพื่อลดมูลเหตุของโอกาส ที่จะทำให้เกิดความเสียหายจากการปฏิบัติงานที่อาจเกิดผลประโยชน์ทับซ้อน หรือความขัดแย้งระหว่างผลประโยชน์ส่วนตนและผลประโยชน์ส่วนรวมเป็นสำคัญ อันเกี่ยวเนื่องเชื่อมโยงอย่างใกล้ชิดกับการทุจริต กล่าวคือ ยิ่งมีสถานการณ์หรือสภาวการณ์ของการขัดกันของผลประโยชน์ส่วนตนและผลประโยชน์ส่วนรวม มากเท่าใด ก็ยิ่งมีโอกาสก่อให้เกิดหรือนำไปสู่การทุจริตมากเท่านั้น

การวิเคราะห์ความเสี่ยงเกี่ยวกับผลประโยชน์ทับซ้อนในครั้งนี้นำเอาความเสี่ยงในด้านต่างๆ  
มาดำเนินการวิเคราะห์ตามกรอบมาตรฐาน COSO (The Committee of Sponsoring Organizations of the Tread way Commission) และตามบริบทความเสี่ยงด้านผลประโยชน์ทับซ้อนขององค์การบริหารส่วนตำบล  
นาโต๊ะหมิง การวิเคราะห์ความเสี่ยงเกี่ยวกับผลประโยชน์ทับซ้อนนี้จะช่วยให้องค์การบริหารส่วนตำบลนาโต๊ะหมิงทราบถึงความเสี่ยงด้านผลประโยชน์ทับซ้อนที่เกิดขึ้นและปัจจัยเสี่ยงที่อาจเป็นเหตุทำให้

1. การปฏิบัติราชการตามอำนาจหน้าที่ของข้าราชการเป็นไปในลักษณะที่ขาดหรือมีความรับผิดชอบไม่เพียงพอ

2. การปฏิบัติหน้าที่ไปในทางที่ท่าให้ประชาชนขาดความเชื่อถือในความมีคุณธรรมความมีจริยธรรม

3. การปฏิบัติหน้าที่โดยการขาดการคำนึงถึงประโยชน์ส่วนรวมมากกว่าประโยชน์ส่วนตน และการยึดมั่นในหลักธรรมาภิบาล

พร้อมกันนี้ ยังสามารถกำหนดมาตรการแนวทางการป้องกัน ยับยั้งการทุจริต ปิดโอกาสการทุจริต และเพื่อกำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบ การกระทำผิดวินัยของเจ้าหน้าที่รัฐที่เป็นปัญหาสำคัญและพบบ่อยอีกด้วย

**2. วัตถุประสงค์**

1. เพื่อสร้างสืบทอดวัฒนธรรมสุจริตและแสดงเจตจำนงสุจริตในการบริหารราชการให้เกิดความคิดแยกแยะผลประโยชน์ส่วนตนกับผลประโยชน์ส่วนรวม

๒. เพื่อแสดงความมุ่งมั่นในการบริหารราชการโดยใช้หลักธรรมาภิบาล

๓. เพื่อตรวจสอบการบริหารงานและการปฏิบัติราชการของเจ้าหน้าที่รัฐไม่ให้เกิดการแสวงหาผลประโยชน์ส่วนตัวในตำแหน่งหน้าที่อันมิควรได้โดยชอบตามกฎหมายให้ยึดมั่นในคุณธรรมจริยธรรมเป็นแบบอย่างที่ดียืนหยัดทำในสิ่งที่ถูกต้องเป็นธรรมถูกกฎหมายโปร่งใสและตรวจสอบได้

๔. เพื่อสร้างความเชื่อมั่นศรัทธาต่อการบริหารราชการแผ่นดินแก่ผู้รับบริการผู้มีส่วนได้ส่วนเสียและประชาชน

**ส่วนที่ 2**

**การวิเคราะห์ความเสี่ยงด้านผลประโยชน์ทับซ้อน**

**1. การวิเคราะห์ความเสี่ยงด้านผลประโยชน์ทับซ้อน (Risk Assessment for Conflict of Interest)**

การวิเคราะห์ความเสี่ยงด้านผลประโยชน์ทับซ้อน เป็นการวิเคราะห์ระดับโอกาสที่จะเกิดผลกระทบของ  
ความเสี่ยงต่างๆ เพื่อประเมินโอกาสและผลกระทบของความเสี่ยง และดำเนินการวิเคราะห์ และจัดลำดับความเสี่ยง โดยกำหนดเกณฑ์การประเมินมาตรฐานที่จะใช้ในการประเมินความเสี่ยง ด้านผลประโยชน์ทับซ้อน ได้แก่  
ระดับโอกาสที่จะเกิดความเสี่ยง (Likelihood) และความรุนแรงของ ผลกระทบ (Impact) และระดับความเสี่ยง ทั้งนี้ กำหนดเกณฑ์ในเชิงคุณภาพเนื่องจากเป็นข้อมูลเชิงพรรณา ที่ไม่สามารถระบุเป็นตัวเลข หรือจำนวนเงินที่ชัดเจนได้

**เกณฑ์ระดับโอกาสที่จะเกิดความเสี่ยง (Likelihood) เชิงคุณภาพ**

|  |  |  |
| --- | --- | --- |
| **ระดับ** | **โอกาสที่เกิด** | **คำอธิบาย** |
| 5 | สูงมาก | มีโอกาสเกิดขึ้นเป็นประจำ |
| 4 | สูง | มีโอกาสเกิดขึ้นบ่อยครั้ง |
| 3 | ปานกลาง | มีโอกาสเกิดขึ้นบางครั้ง |
| 2 | น้อย | มีโอกาสเกิดขึ้นน้อยครั้ง |
| 1 | น้อยมาก | มีโอกาสเกิดขึ้นยาก |

**เกณฑ์ระดับความรุนแรงของผลกระทบ (Impact) เชิงคุณภาพ ที่ส่งผลกระทบด้านการดาเนินงาน (บุคลากร)**

|  |  |  |
| --- | --- | --- |
| **ระดับ** | **โอกาสที่เกิด** | **คำอธิบาย** |
| 5 | สูงมาก | ถูกลงโทษทางวินัยร้ายแรง |
| 4 | สูง | ถูกลงโทษทางวินัยอย่างไม่ร้ายแรง |
| 3 | ปานกลาง | สร้างบรรยากาศในการทางานที่ไม่เหมาะสม |
| 2 | น้อย | สร้างความไม่สะดวกต่อการปฏิบัติงานบ่อยครั้ง |
| 1 | น้อยมาก | สร้างความไม่สะดวกต่อการปฏิบัติงานนานๆครั้ง |

ระดับของความเสี่ยง (Degree of Risk) แสดงถึงระดับความสาคัญในการบริหารความเสี่ยง โดยพิจารณา จากผลคูณของระดับโอกาสที่จะเกิดความเสี่ยง (Likelihood) กับระดับความรุนแรงของผลกระทบ (Impact)  
ของความเสี่ยงแต่ละสาเหตุ (โอกาส × ผลกระทบ) กำหนดเกณฑ์ไว้ 4 ระดับ ดังนี้

**ระดับของความเสี่ยง (Degree of Risk)**

|  |  |  |
| --- | --- | --- |
| **ลำดับ** | **ระดับความเสี่ยง** | **ช่วงคะแนน** |
| 1 | ความเสี่ยงระดับสูงมาก (Extreme Risk : E) | 15-25 คะแนน |
| 2 | ความเสี่ยงระดับสูง (High Risk : H) | 9-14 คะแนน |
| 3 | ความเสี่ยงระดับปานกลาง (Moderate Risk : M) | 4-8 คะแนน |
| 4 | ความเสี่ยงระดับต่า (Low Risk : L) | 1-3 คะแนน |

ในการวิเคราะห์ความเสี่ยงจะต้องมีการกำหนดแผนภูมิความเสี่ยง (Risk Profile) ที่ได้จากการพิจารณา  
จัดระดับความสำคัญของความเสี่ยงจากโอกาสที่จะเกิดความเสี่ยง (Likelihood) และผลกระทบ ที่เกิดขึ้น (Impact) และขอบเขตของระดับความเสี่ยงที่สามารถยอมรับได้ (Risk Appetite Boundary) โดยที่

**ระดับความเสี่ยง**= **โอกาสในการเกิดเหตุการณ์ต่างๆ x ความรุนแรงของเหตุการณ์ต่างๆ**

**(Likelihood x Impact)**

ซึ่งจัดแบ่งเป็น 4 ระดับสามารถแสดงเป็น Risk Profile แบ่งพื้นที่เป็น 4 ส่วน (4 Quadrant) ใช้เกณฑ์ในการจัดแบ่งดังนี้

|  |  |  |  |
| --- | --- | --- | --- |
| **ระดับความเสี่ยง** | **คะแนนระดับความเสี่ยง** | **มาตรการกำหนด** | **การแสดงสีสัญลักษณ์** |
| เสี่ยงสูงมาก (Extreme) | 15-25 คะแนน | มีมาตรการลดและประเมินซ้ำ  หรือถ่ายโอนความเสี่ยง | สีแดง |
| เสี่ยงสูง (High) | 9-14 คะแนน | มีมาตรการลดความเสี่ยง | สีส้ม |
| ปานกลาง (Medium) | 4–8 คะแนน | ยอมรับความเสี่ยงแต่มีมาตรการควบคุมความเสี่ยง | สีเหลือง |
| ต่ำ (Low) | 1–3 คะแนน | ยอมรับความเสี่ยง | สีเขียว |

**ตารางระดับของความเสี่ยง (Degree of Risk)**

ความรุนแรงของผลกระทบ (Impact)

|  |  |  |  |  |  |
| --- | --- | --- | --- | --- | --- |
| 5 | 5 | 10 | 15 | 20 | 25 |
| 4 | 4 | 8 | 12 | 16 | 20 |
| 3 | 3 | 6 | 9 | 12 | 15 |
| 2 | 2 | 4 | 6 | 8 | 10 |
| 1 | 1 | 2 | 3 | 4 | 5 |
|  | 1 | 2 | 3 | 4 | 5 |

โอกาสที่จะเกิดความเสียหาย (Likelihood)

**2. การวิเคราะห์ความเสี่ยงด้านผลประโยชน์ทับซ้อน (Risk Assessment for Conflict of Interest)**

**องค์การบริหารส่วนตำบลนาโต๊ะหมิง**

องค์การบริหารส่วนตำบลนาโต๊ะหมิง มีการดำเนินการวิเคราะห์ความเสี่ยงเกี่ยวกับ การปฏิบัติงานที่อาจเกิดผลประโยชน์ทับซ้อน ดังนี้

**1) การพิจารณากระบวนงานที่มีโอกาสเสี่ยงต่อการทุจริตหรือที่อาจเกิดผลประโยชน์ทับซ้อน**

- กระบวนงานที่เกี่ยวข้องกับการใช้เงินและมีช่องทางที่จะทำประโยชน์ให้แก่ตนเองและพวกพ้อง

- กระบวนงานที่เกี่ยวข้องกับการใช้ดุลยพินิจของเจ้าหน้าที่ซึ่งมีโอกาสใช้อย่างไม่เหมาะสมคือ

มีการเอื้อประโยชน์หรือให้ความช่วยเหลือพวกพ้องการกีดกันการสร้างอุปสรรค

- กระบวนงานที่มีช่องทางเรียกร้องหรือรับผลประโยชน์จากผู้ที่มีส่วนเกี่ยวข้องซึ่งส่งผลทางลบต่อผู้อื่น  
ที่เกี่ยวข้อง

**2) โดยมีกระบวนงานที่เข้าข่ายมีโอกาสเสี่ยงต่อการทุจริตหรือที่อาจเกิดผลประโยชน์ทับซ้อน**

- การรับ – จ่ายเงิน

- การบันทึกบัญชีรับ – จ่าย / การจัดทำบัญชีทางการเงิน

- การจัดซื้อจัดจ้างและการจ้างบริการ

- การกำหนดคุณลักษณะวัสดุครุภัณฑ์การกำหนดคุณสมบัติผู้ที่จะเข้าประมูลหรือขายสินค้า

- การตรวจรับวัสดุครุภัณฑ์

- การปฏิบัติงานของเจ้าหน้าที่ไม่เป็นไปตามขั้นตอนและระเบียบการจัดซื้อจัดจ้าง

- การคัดเลือกบุคคลเข้ารับราชการ

- การจัดหาพัสดุ

- การจัดทำโครงการฝึกอบรมศึกษาดูงานประชุมและสัมมนา

- การเบิกค่าตอบแทน

- การใช้รถราชการ

- ฯลฯ

**3) ความเสียหายที่จะเกิดขึ้นหากไม่มีการป้องกันที่เหมาะสม**

- สูญเสียงบประมาณ

- เปิดช่องทางให้เจ้าหน้าที่ใช้อำนาจหน้าทำให้ผู้ปฏิบัติใช้โอกาสกระทำผิดในทางมิชอบด้วยหน้าที่

- เสียชื่อเสียงและความน่าเชื่อถือของหน่วยงาน

**4) แนวทางการป้องความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน**

**(1) การเสริมสร้างจิตสำนึกให้บุคลากรขององค์การบริหารส่วนตำบลนาโต๊ะหมิงรังเกียจการทุจริตทุกรูปแบบ เช่น**

- การส่งเสริมการปฏิบัติตามจรรยาบรรณของบุคลากรองค์การบริหารส่วนตำบลนาโต๊ะหมิง - จัดโครงการฝึกอบรมด้านคุณธรรมจริยธรรมให้กับเจ้าหน้าที่

- การส่งเสริมให้ผู้บังคับบัญชาเป็นตัวอย่างที่ดี

**(2) การป้องกันเหตุการณ์หรือพฤติกรรมที่อาจเป็นภัยต่อหน่วยงาน** เช่น

- การแจ้งเวียนหลักเกณฑ์และวิธีการบริหารงานบุคคลที่โปร่งใสและเป็นธรรม

- การเผยแพร่หลักเกณฑ์การรับทรัพย์สินหรือประโยชน์อื่นใด

- การตรวจสอบติดตามประเมินผลและรายงานผลการปฏิบัติงานของบุคลากรองค์การบริหารส่วนตำบลนาโต๊ะหมิงอย่างสม่ำเสมอและต่อเนื่อง

- จัดช่องทางการร้องเรียนเกี่ยวกับการทุจริตและประพฤติมิชอบ

**สรุปผลการวิเคราะห์ความเสี่ยงที่เกี่ยวกับผลประโยชน์ทับซ้อนองค์การบริหารส่วนตำบลนาโต๊ะหมิง   
ประจำปี พ.ศ. 2562**

องค์การบริหารส่วนตำบลนาโต๊ะหมิง กำหนดความเสี่ยงที่เกี่ยวกับผลประโยชน์ทับซ้อน จำนวน 4 ประเด็นหลัก ดังนี้

1. กระบวนการจัดซื้อจัดจ้างไม่เป็นไปตามระเบียบ

2. การใช้อำนาจหน้าที่เรียกรับผลประโยชน์

3. การเบิกจ่ายงบประมาณที่ไม่ถูกต้องตามระเบียบ

4. การเอื้อประโยชน์ต่อพวกพ้องในการจัดซื้อจัดจ้าง

เมื่อพิจารณาโอกาส/ความถี่ที่จะเกิดเหตุการณ์ (Likelihood) และความรุนแรงของผลกระทบ (Impact)   
ของแต่ละปัจจัยเสี่ยงแล้ว จึงนำผลที่ได้มาพิจารณาความสัมพันธ์ระหว่างโอกาสที่จะเกิดความเสี่ยง และผลกระทบ  
ของความเสี่ยงต่อกิจกรรม หรือภารกิจของหน่วยงานว่า ก่อให้เกิดระดับของความเสี่ยงในระดับใดในตารางความเสี่ยง ซึ่งจะทำให้ทราบว่ามีความเสี่ยงใดเป็นความเสี่ยงสูงสุดที่จะต้องบริหารจัดการก่อน

|  |  |  |  |  |  |
| --- | --- | --- | --- | --- | --- |
| **ลำดับ** | **ปัจจัยความเสี่ยงในการเกิดทุจริต** | **โอกาส** | **ผลกระทบ** | **ระดับ**  **ความเสี่ยง** | **ลำดับ**  **ความเสี่ยง** |
| 1 | กระบวนการจัดซื้อจัดจ้างไม่เป็นไปตามระเบียบ | 5 | 5 | **25** | (1) |
| 2 | การใช้อำนาจหน้าที่เรียกรับผลประโยชน์ | 3 | 5 | **15** | (2) |
| 3 | การเบิกจ่ายงบประมาณที่ไม่ถูกต้องตามระเบียบ | 3 | 4 | **12** | (3) |
| 4 | การเอื้อประโยชน์ต่อพวกพ้องในการจัดซื้อจัดจ้าง | 2 | 4 | **8** | (4) |

**แผนภูมิความเสี่ยง (Risk Map)**

ความรุนแรงของผลกระทบ (Impact)

|  |  |  |  |  |  |
| --- | --- | --- | --- | --- | --- |
| 5 |  |  | **(2)** |  | **(1)** |
| 4 |  | **(4)** | **(3)** |  |  |
| 3 |  |  |  |  |  |
| 2 |  |  |  |  |  |
| 1 |  |  |  |  |  |
|  | 1 | 2 | 3 | 4 | 5 |

โอกาสที่จะเกิดความเสียหาย (Likelihood)

จากแผนภูมิความเสี่ยง (Risk Map) ที่ได้จากการวิเคราะห์ความเสี่ยงและจัดลำดับความสำคัญของความเสี่ยงด้านผลประโยชน์ทับซ้อนสามารถสรุปการวิเคราะห์ความเสี่ยงและจัดลำดับความสำคัญของความเสี่ยงด้านผลประโยชน์ทับซ้อนได้ดังนี้

**ผลการวิเคราะห์ความเสี่ยงและจัดลำดับความสำคัญของความเสี่ยงด้านผลประโยชน์ทับซ้อน**

|  |  |
| --- | --- |
| **ผลการวิเคราะห์ความเสี่ยงด้านผลประโยชน์ทับซ้อน** | **จัดลำดับความสำคัญของความเสี่ยง** |
| กระบวนการจัดซื้อจัดจ้างไม่เป็นไปตามระเบียบ | ลำดับ 1 (สูงมาก = 25 คะแนน) |
| การใช้อำนาจหน้าที่เรียกรับผลประโยชน์ | ลำดับ 2 (สูงมาก = 15 คะแนน) |
| การเบิกจ่ายงบประมาณที่ไม่ถูกต้องตามระเบียบ | ลำดับ 3 (สูง = 12 คะแนน) |
| การเอื้อประโยชน์ต่อพวกพ้องในการจัดซื้อจัดจ้าง | ลำดับ 4 (ปานกลาง = 8 คะแนน) |

จากตารางวิเคราะห์ความเสี่ยงสามารถจำแนกระดับความเสี่ยงออกเป็น 3 ระดับคือ สูงมาก สูง และ  
ปานกลาง โดยสามารถสรุปข้อมูลการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนองค์การบริหารส่วนตำบลนาโต๊ะหมิง ประจำปีงบประมาณ 2562 มีดังนี้

|  |  |  |
| --- | --- | --- |
| **ระดับความเสี่ยง** | **มาตรการกำหนด** | **ปัจจัยความเสี่ยง** |
| เ เสี่ยงสูงมาก (Extreme) | จำเป็นต้องเร่งจัดการความเสี่ยง  มีมาตรการลด และประเมินซ้ำ หรือ ถ่ายโอนความเสี่ยง | - กระบวนการจัดซื้อจัดจ้าง ไม่เป็นไปตามระเบียบ  - การใช้อำนาจหน้าที่เรียกรับผลประโยชน์ |
| เสี่ยงสูง (High) | จำเป็นต้องเร่งจัดการความเสี่ยง  และมีมาตรการลดความเสี่ยง เพื่อให้อยู่ในระดับที่ยอมรับได้ | - การเบิกจ่ายงบประมาณ ที่ไม่ถูกต้องตามระเบียบ |
| ปานกลาง (Medium) | ยอมรับความเสี่ยงแต่มีมาตรการควบคุมความเสี่ยง | - การเอื้อประโยชน์ต่อพวกพ้อง ในการจัดซื้อจัดจ้าง |
| ต่ำ (Low) | - | - |

**3. แผนจัดการความเสี่ยงป้องกันผลประโยชน์ทับซ้อน** 12

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ปัจจัยที่**  **จะเกิดความเสี่ยง** | **โอกาสและผลกระทบ** | | | **มาตรการจัดการความเสี่ยง** | **ระยะเวลาดำเนินการ** | | | | | | | | | **ผู้รับผิดชอบ** |
| **ไตรมาส 2** | | | **ไตรมาส 3** | | | **ไตรมาส 4** | | |
| **โอกาส** | **ผล**  **กระทบ** | **ระดับ**  **ความ**  **เสี่ยง** | ม.ค.  62 | ก.พ.  62 | มี.ค.  62 | เม.ย.  62 | พ.ค.  62 | มิ.ย.  62 | ก.ค.  62 | ส.ค.  62 | ก.ย.  62 |
| **1. กระบวนการจัดซื้อจัดจ้างไม่เป็นไปตามระเบียบ** | 5 | 5 | **25** | 1. ควบคุม กำกับ ดูแลให้ ข้าราชการ และบุคลากร ให้ปฏิบัติตามหลักเกณฑ์และแนวทาง การจัดซื้อจัดจ้าง โดยวิธีพิเศษ  อย่างเคร่งครัด  2. ควบคุม กำกับ ดูแลให้เจ้าหน้าที่ผู้รับผิดชอบด้านการจัดซื้อจัดจ้างจัดทำรายงานสรุปการจัดซื้อจัดจ้างรายไตรมาสและ  เสนอให้หัวหน้าส่วนราชการรับทราบทุกครั้ง  3. ควบคุม กำกับ ดูแลให้เจ้าหน้าที่ผู้ปฏิบัติงานด้านพัสดุและบุคลากรที่เกี่ยวข้องกับการจัดซื้อจัดจ้าง รับรองถึงความ ไม่เกี่ยวข้องสัมพันธ์กับผู้เสนองานในการจัดซื้อจัดจ้าง  4. ควบคุม กำกับ ดูแลให้ข้าราชการและบุคลากร ให้ปฏิบัติตาม พ.ร.บ. การจัดซื้อ จัดจ้าง อย่างเคร่งครัด |  |  |  |  |  |  |  |  |  | **กองคลัง** |
| **2. การใช้อำนาจหน้าที่ เรียกรับผลประโยชน์ / การให้และการรับของขวัญสินน้ำใจ เพื่อหวังความก้าวหน้า** | 3 | 5 | **15** | 1. ควบคุม กำกับ ดูแลให้ข้าราชการ บุคลากรให้ปฏิบัติตามมาตรการป้องกันและแก้ไข ปัญหาการทุจริตขององค์การบริหารส่วนตำบลนาโต๊ะหมิง อย่างเคร่งครัด  2. ควบคุม กำกับ ดูแลให้ข้าราชการ บุคลากร ให้ปฏิบัติตามกฎ ระเบียบ ข้อบังคับ เรื่องการรับของขวัญสินน้ำใจ อย่างเคร่งครัด  3. ควบคุม กำกับ ดูแลให้ข้าราชการ และบุคลากรปฏิบัติตามคู่มือผลประโยชน์ทับซ้อนขององค์การบริหารส่วนตำบลนาโต๊ะหมิง |  |  |  |  |  |  |  |  |  | **สำนักงานปลัด** |
| **ปัจจัยที่**  **จะเกิดความเสี่ยง** | **โอกาสและผลกระทบ** | | | **มาตรการจัดการความเสี่ยง** | **ระยะเวลาดำเนินการ** | | | | | | | | | **ผู้รับผิดชอบ** |
| **ไตรมาส 2** | | | **ไตรมาส 3** | | | **ไตรมาส 4** | | |
| **โอกาส** | **ผล**  **กระทบ** | **ระดับ**  **ความ**  **เสี่ยง** | ม.ค.  62 | ก.พ.  62 | มี.ค.  62 | เม.ย.  62 | พ.ค.  62 | มิ.ย.  62 | ก.ค.  62 | ส.ค.  62 | ก.ย.  62 |
| **3. การเบิกจ่ายงบประมาณที่ไม่ถูกต้องตามระเบียบ** | 3 | 4 | **12** | 1. ควบคุม กำกับ ดูแลให้ข้าราชการ และบุคลากรปฏิบัติตามระเบียบการเบิกจ่ายการเงินและการคลัง อย่างเคร่งครัด  2. ควบคุม กำกับ ดูแลข้าราชการ และบุคลากรให้ปฏิบัติตามประกาศหลักเกณฑ์ การปฏิบัติเกี่ยวกับข้อร้องเรียน การละเว้นการปฏิบัติหน้าที่และการประพฤติมิชอบ อย่างเคร่งครัด |  |  |  |  |  |  |  |  |  | **กองคลัง** |
| **4. การเอื้อประโยชน์ต่อพวกพ้องในการจัดซื้อจัดจ้าง** | 2 | 4 | **8** | 1. ควบคุม ก่ากับ ดูแลให้ข้าราชการ และบุคลากร ปฏิบัติตามนโยบายเกี่ยวกับความโปร่งใสการเสริมสร้าง คุณธรรม จริยธรรม เพื่อให้ข้าราชการถือปฏิบัติอย่างเคร่งครัด  2. ควบคุม กำกับ ดูแลการประกาศหลักเกณฑ์การปฏิบัติเกี่ยวกับข้อร้องเรียน การละเว้นการปฏิบัติหน้าที่และการ  ประพฤติมิชอบ เพื่อให้ยึดถือปฏิบัติ  3. ควบคุม กำกับ ดูแลให้ข้าราชการ และบุคลากรปฏิบัติตามคู่มือผลประโยชน์ทับซ้อน  4. ส่งเสริมการมีส่วนร่วมในการด่าเนินการป้องกันปราบปรามการทุจริตและประพฤติ มิชอบให้ครอบคลุม และทั่วถึงมากยิ่งขึ้น เพื่อร่วมสร้างแนวทางและมาตรการในด่าเนินการสร้างจิตสำนึกให้ข้าราชการรังเกียจ การทุจริตทุกรูปแบบ |  |  |  |  |  |  |  |  |  | **กองคลัง** |

**ภาคผนวก**



**คำสั่งองค์การบริหารส่วนตำบลนาโต๊ะหมิง**

**ที่ 406/2562**

**เรื่อง แต่งตั้งคณะทำงานรายงานวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน**

**องค์การบริหารส่วนตำบลนาโต๊ะหมิง ประจำปีงบประมาณ พ.ศ. 2562**

....................................................................

ด้วยคณะรัฐมนตรีมีมติเมื่อวันที่ 5 มกราคม 2559 ให้หน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment:ITA) ซึ่งเป็นเกณฑ์การประเมินที่ต้องการให้หน่วยงานของรัฐยกระดับการดำเนินของหน่วยงาน โดยมีประเมินในด้านการต่อต้านการทุจริตในองค์กรเกี่ยวกับการดำเนินงาน เรื่อง ผลประโยชน์ทับซ้อนของหน่วยงาน โดยมีการประเมินหลักฐานเชิงประจักษ์ (Evidence Based) ให้มีการดำเนินการวิเคราะห์ความเสี่ยงเกี่ยวกับการปฏิบัติงานตรวจสอบได้ องค์การบริหารส่วนตำบลนาโต๊ะหมิง จึงจัดทำรายงานวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์  
ทับซ้อนขององค์การบริหารส่วนตำบลนาโต๊ะหมิง เพื่อวิเคราะห์ความเสี่ยงการดำเนินการภายใต้โครงการเสริมสร้างคุณธรรม จริยธรรมและธรรมาภิบาลในหน่วยงาน ซึ่งสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3(พ.ศ. 2560-2564) และเป็นไปตามแนวทางการจัดทำงบประมาณในลักษณะบูรณาการเชิงยุทธศาสตร์ ประเด็นการป้องกัน ปราบปรามการทุจริต และประพฤติมิชอบ ประจำปีงบประมาณ พ.ศ.2561 ภายใต้แนวทางหลัก 3 แนวทาง ประกอบด้วย 1) สร้างจิตสำนึกและปลูกฝังความซื่อสัตย์สุจริต 2) สร้างกลไกป้องกันการทุจริต และ 3) เสริมสร้างประสิทธิภาพในการปราบปรามการทุจริต

องค์การบริหารส่วนตำบลนาโต๊ะหมิง จึงแต่งตั้งคณะทำงานรายงานวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน องค์การบริหารส่วนตำบลนาโต๊ะหมิง ประจำปีงบประมาณ พ.ศ. 2562

เพื่อเป็นการรองรับการประเมินคุณธรรมและความโปร่งใสการดำเนินงานของหน่วยงาน จึงแต่งตั้งคณะทำงาน ประกอบด้วย

1.นายสมโชค คงแป้น ปลัดองค์การบริหารส่วนตำบลนาโต๊ะหมิง ประธาน

2.นายประวิทย์ ฮกทา รองปลัดองค์การบริหารส่วนตำบลนาโต๊ะหมิง คณะทำงาน

3.นายมาโนช กึ่งเลี่ยน ผู้อำนวยการกองช่าง คณะทำงาน

4.นางสาวสุมาลี เจ้ยชูผล ผู้อำนวยการกองคลัง คณะทำงาน


5.นางสาวมัณฑนา พุทธจอก ผู้อำนวยการกองการศึกษาฯ คณะทำงาน

6.นางสาวสิวิพรรณ พัดทอง หัวหน้าสำนักปลัด คณะทำงาน/เลขานุการ

7.นางนิภารัตน์ ตั้งทวีพูนทรัพย์ นักทรัพยากรบุคคลชำนาญการ คณะทำงาน/ผู้ช่วยเลขานุการ

ให้คณะทำงานที่ได้รับการแต่งตั้ง ร่วมกันจัดทำรายงานวิเคราะห์ความเสี่ยงเกี่ยวกับการปฏิบัติงานที่อาจ เกิดผลประโยชน์ทับซ้อน ขององค์การบริหารส่วนตำบลนาโต๊ะหมิง เพื่อวิเคราะห์ความเสี่ยงในการดำเนินการภายใต้โครงการเสริมสร้าง คุณธรรม จริยธรรม และธรรมาภิบาล ในหน่วยงาน ซึ่งสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564) และเป็นไปตามแนวทางการจัดทำงบประมาณในลักษณะบูรณาการเชิงยุทธศาสตร์ ประเด็นการป้องกัน ปราบปรามการทุจริต และประพฤติมิชอบประจำปีพ.ศ 2562 ให้ประสบผลสำเร็จตามความประสงค์ขององค์การบริหารส่วนตำบลนาโต๊ะหมิง และเพื่อประโยชน์สูงสุดของทางราชการ หากมีปัญหาอุปสรรคใด ๆ ให้รายงานต่อนายกองค์การบริหารส่วนตำบลนาโต๊ะหมิงทราบทันที

### ทั้งนี้ ตั้งแต่บัดนี้เป็นต้นไป

 สั่ง ณ วันที่ 18 เดือน มิถุนายน พ.ศ. 2562

(นายประสพ ทองย้อย)

นายกองค์การบริหารส่วนตำบลนาโต๊ะหมิง